Dikgwedi, Ditlha le Nako
Melawana ya go kwalwa ga di kgwedi jaaka e tlhalosiwa ke Lekgotla la boset�haba la Puo ya Setswana
Dikgwedi tsa Setswana tota di ne di le lesometharo, di se lesomepedi jaaka gontse gompieno. Kgwedi ya ntlha ya ngwaga wa Setswana e ne e le Lwetse fa ya bofelo e ne e le Phatwe. Se se raya gore dikgwedi tsa ngwaga wa Setswana di ne di rulagane jaana: Lwetse, Diphalane, Ngwanaitseele, Sedimonthole, Morule, Firikgong, Tlhakole, Mopitlwe, Moranang, Motsheganong, Seetebosigo, Phukwi, Phatwe. Boammaruri ke gore kgwedi ya Setswana e na le malatsi a le masomepedirobedi (28).
Ka re setse re dirisa dikgwedi di le lesomepedi, ka ntlha ya pudulogo ya bophirima, dikgwedi di tshwanetse go kwalwa, go kgaoganngwa le go tlhomaganngwa ka mokgwa o o ntseng jaana.
1. Firikgong, 2. Tlhakole, 3. Mopitlwe, 4. Moranang, 5. Motsheganong,
6. Seetebosigo, 7. Phukwi, 8. Phatwe, 9. Lwetse, 10. Diphalane,
11. Ngwanaitseele, 12. Sedimonthole.
Tlhaloso ya maina a dikgwedi
Dikgwedi Tsa Setswana di lesome le boraro. Ditsamaisana le Ngwedi yo o tsamayang malatsi ale 28 eseng 30 kgotsa 31. Kgwedi ya ntlha ya Setswana mo ngwageng ke Lwetse ka gore sengwe le sengwe sa dimela se bontsha botshelo gore bo a simologa ka go mela. Mariga ke bokhutlo jwa ngwaga ka gore sengwe le sengwe se a swa go bontsha bokhutlo jwa ngwaga.
Lwetse � Legodimo le be le lwala pula gotwe Maru a Mmemeru a pula. Pula e ka na nako ngwele ngwe.
Diphalane � Ke nako e Diphala di tsalang ka yone e bile e ka bidiwa Mosetlha ka nako e o Mosetlha o be o thuntse.
Ngwanaitseele � Moretlwa o be o simolola go butswa go bonala ditlheka tse di buduleng fale le fale bagolo ba re �Ngwana itsele tlhekwa� Ka nako e o bagolo ba ka se dije ka di a be di ise di butswe.
Sedimonthole � Makgomane a be a simolola go go tiya fa o tswa go tlhagola kwa Masimo o tle o kgetlele o latletse mo tlatlaneng o bipi ka Morula. Ka e le Moila go loma pele ga Kgosi. Maungo a ntlha go loma Kgosi pele. Fa o fitlha kwa gae mo Segotlong o kope mongwe go go rola o re �Selo sa Modimo Nthole� bangwe bare Sedimonthole wa Morula.
Morula � Ka nako eo Morula o be o budule o jewa gotwe ke Kgwedi ya Morula.
Firikgong � Lephoi la Mofiri kgotsa Kofiri le selang dikgonnyana le go aga Sentlhaga go tla go simologa go beela Mae. Leina le tswa mo go Mofiri le Dikgong e be e nna Firikgong.
Tlhakole � Nako e Mabele a setse a goloka jaanong Mmudula o wa go be go twe a � Tlhakola Mmudula�
Mopitlo � Ditlhaka tsa Mabele di a gola di kgotlagana gotwe Mabele A Pitla Dikgala. Ke gore a Pitlagana go tswala sekgala mo gare ga o ne.
Moranang � Dinawa tse di bidiwang Moranang di be di tiya go simololwa go jewa Nyebu le dikgobe. Leina le bidiwe �Moranang wa Nawa�
Motsheganong � Mabele a tiile a retelela dinonyane go a ja mo Masimong go twe �Mabele a Tshega Dinonyane Ganong�
Seetebosigo � Mariga a be a loile go le Serame go tsibosiwe batho gore ba �Se ete bosigo ba tshabe Serame�
Phukwi � Matlhare a ditlhare dingwe a a be a setse a �Fukunya� go budusetsa go tla tswa.Go bonale dikgononyana mo dikaleng tsa ditlhare tse di ntseng ditlhotlhoregile matlhare.
13. Phatwe � Diphefo tsa ditsuatsue tse di phatlholang ditlhare, di be di tlogela ditlhare di ntse maphata.